Boa Višta (sala)
Boa Višta arba Boa Vištos sala (port. Ilha da Boa Vista) – sala Žaliojo Kyšulio respublikoje, Priešvėjinių salų grupėje, į pietus nuo Salio salos. Plotas 631 km². Didžioji salos dalis lygi, tik pietuose iškyla 387 m aukščio Monte Estância kalnas. Boa Vista turi gerus smėlio paplūdimius. Verčiamasi druskos gavyba, datulių auginimu, turizmu. Boa Višta sudaro savivaldybę. Pagrindinė gyvenvietė – Sal Rėjus.